Rigtig mange nordjyske haveejere er bekendte med problemet. Når først vinteren er slut, ligner græsplænen en mellemting mellem Lille Vildmose og Gobi-ørkenen. Men nu har en nordjyde udgivet en bog om greenkeeping, som giver gode tips og tricks til, hvordan man beholder en sund og rask græsplæne. Flemming Andreasen er forfatter til bogen "Greenkeeperens AB-Z", som nu skal hjælpe nordjyderne med at pleje deres græsplæne på den helt rigtige måde. Ifølge ham er Danmark suveræne, når det gælder miljøhensynet til plænen. - Vi er faktisk verednsmestre her i Danmark i at pleje vores græs uden brug af mange pesticider, siger Flemming Andreasen. For mere end 15 år siden tog Flemming Andreassen initiativ til den første, danske uddannelse i greenkeeping i Aalborg. Nu er han nået endnu en milepæl med bogen, som er udgivet i samarbejde med Dansk Golf Union, der har lovet at begrænse brugen af sprøjtemidler.
Greenkeeperens AB-Z er navnet på en ny bog, som giver gode råd til, hvordan man passer bedst på græsplænen.